फरक–फरक ठाउँमा फरक–फरक कुरा प्रभावकारी हुने रहेछ । जहाँ हामीले आफ्ना केही विषयलाई स्पष्ट पार्नुपर्ने हुन्छ ती ठाउँमा स–साना समूह बनाएर छलफल गर्नु नै प्रभावकारी देखियो । आमसभा त मैले एक–दुईवटा मात्रै गर्छु । सानो समूह बनाएर गरिने छलफलमा मतदाताले प्रश्न सोध्न पाउँछन् । उहाँहरुले के सोचिराख्नु भएको छ भन्ने मैले पनि थाहा पाउँछु । यस्तो तरिकाले मतदाताको मन बुझ्न र सही बाटो तय गर्न मलाई सजिलो हुन्छ ।
